ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Derbyniadau Ysgol (Meintiau Dosbarthiadau Babanod) (Cymru) 2013 a deuant i rym ar 8 Gorffennaf 2013. 2 Mae paragraffau 4, 11 a 12 o'r Atodlen i'r Rheoliadau hyn yn gymwys mewn perthynas â'r flwyddyn ysgol 2014/2015 a'r blynyddoedd dilynol. 3 Mae'r Rheoliadau hyn yn gymwys mewn perthynas ag unrhyw ysgol a gynhelir yng Nghymru sy'n cynnwys dosbarth babanod . Dehongli 2 1 Yn y Rheoliadau hyn— ystyr "addysg addas" ("suitable education") mewn perthynas â phlentyn yw addysg amser llawn effeithlon sy'n addas ar gyfer oedran, gallu a dawn y plentyn ac unrhyw anghenion addysgol arbennig a allai fod gan y plentyn hwnnw; ystyr " DA 1996 " ("the EA 1996 ") yw Deddf Addysg 1996 ; ystyr " DSFfY 1998 " ("the SSFA 1998 ") yw Deddf Safonau a Fframwaith Ysgolion 1998; ystyr "plentyn sydd â datganiad" ("child with a statement") yw plentyn y cynhelir datganiad mewn perthynas ag ef o dan adran 324(1) o DA 1996 . 2 At ddibenion y Rheoliadau hyn, rhaid trin plentyn fel pe bai wedi ei dderbyn i ysgol y tu allan i'r cylch derbyn arferol os yw paragraff (3) neu (4) yn gymwys. 3 Mae'r paragraff hwn yn gymwys os, ar yr adeg y derbyniwyd y plentyn i'r ysgol, nad oedd y plentyn yn dod o fewn grwˆ p oedran y derbynnir y disgyblion sydd ynddo i'r ysgol fel arfer. 4 Mae'r paragraff hwn yn gymwys i blentyn— a os oedd y plentyn, ar yr adeg y'i derbyniwyd i'r ysgol, yn dod o fewn grwˆ p oedran y derbynnir y disgyblion sydd ynddo i'r ysgol fel arfer; b os oedd nifer y disgyblion yn y grwˆ p oedran hwnnw a oedd yn ceisio cael eu derbyn i'r ysgol, yn y flwyddyn ysgol pan dderbyniwyd y plentyn hwnnw i'r ysgol am y tro cyntaf, yn fwy na nifer y disgyblion yn y grwˆ p oedran hwnnw yr oedd yr awdurdod derbyn yn bwriadu eu derbyn i'r ysgol yn y flwyddyn honno; ac c os cynigiwyd lle i'r plentyn yn yr ysgol ar ôl yr amser pan oedd yr awdurdod derbyn wedi penderfynu, yn unol â threfniadau derbyn yr ysgol, pa blant yn y grwˆ p oedran hwnnw oedd i gael eu derbyn i'r ysgol. 5 Ym mharagraffau (2) i (4) mae'r cyfeiriadau at dderbyn plentyn i ysgol yn gyfeiriadau at dderbyn plentyn i ddosbarth babanod yn yr ysgol honno. Rheoliadau a Ddirymir 3 Mae'r Rheoliadau a ganlyn wedi eu dirymu— a Rheoliadau Addysg (Maint Dosbarthiadau Babanod) (Cymru) 1998 ; b Rheoliadau Addysg (Maint Dosbarthiadau Babanod) (Cymru) (Diwygio) 2009 . Terfyn ar feintiau dosbarthiadau babanod 4 1 Ni chaiff unrhyw ddosbarth babanod gynnwys mwy na 30 o ddisgyblion tra bo sesiwn addysgu gyffredin yn cael ei chynnal gan un athro neu athrawes ysgol. 2 Pan gynhelir sesiwn addysgu gyffredin gan fwy nag un athro neu athrawes ysgol, ni chaiff y dosbarth babanod gynnwys mwy na 30 o ddisgyblion am bob un o'r athrawon hynny. 3 Os yw dosbarth babanod yn cynnwys unrhyw ddisgybl a eithrir (fel y'i diffinnir gan reoliad 5), mae'r terfynau ym mharagraffau (1) a (2) yn gymwys fel pe na bai'r disgybl a eithrir wedi ei gynnwys yn y dosbarth. Disgyblion a eithrir 5 1 Disgybl a eithrir yw plentyn y mae unrhyw un o baragraffau 2 i 14 o'r Atodlen yn gymwys iddo. 2 Nid yw plentyn yn ddisgybl a eithrir mewn ysgol os gellid darparu addysg addas i'r plentyn hwnnw mewn dosbarth babanod yn yr ysgol honno heb orfod cymryd camau perthnasol. 3 Ym mharagraff (2) ystyr "camau perthnasol" (" relevant measures ") yw camau— a y byddai'n ofynnol eu cymryd i sicrhau cydymffurfiaeth â'r ddyletswydd a osodir gan adran 1(6) o DSFfY 1998; a b a fyddent yn niweidio'r ddarpariaeth o addysg effeithlon neu'r defnydd effeithlon o adnoddau. Leighton Andr Y Gweinidog Addysg a Sgiliau, un o Weinidogion Cymru 14 Mai 2013